ДОГОВОР
№ РГ -03-34 / 25. 06.2020г.
Днес,    25 .06.2020  г. в град Свиленград, между:

1. ТП “Държавно горско стопанство Свиленград” към “Югоизточно Държавно Предприятие” ДП – гр. Сливен,  с адрес  гр. Свиленград, ул. “Цар Симеон Велики” №42, представлявано от инж. Михаил Михайлов, в качеството му на директор и  Николина Манолова, в качеството и на гл. счетоводител, с ЕИК по БУЛСТАТ: 2016176540027. наричано за краткост ВЪЗЛОЖИТЕЛ от една страна

и 

2. „ АЛФА СТАР “  ЕООД, вписано в Търговския регистър към Агенция по вписванията с ЕИК: 175296258, със седалище и адрес на управление: гр. София, район Сердика, ул.Братя Миладинови № 77, представлявано от  Цветолюб Лазаров Павлов  в качеството му на управител, наричано за краткост по-долу ИЗПЪЛНИТЕЛ, 

на основание чл. 112 от Закона за обществените поръчки  във връзка с утвърден протокол № ПО-05-49/05.06.2020 год. на Директора на ТП „ДГС Свиленград”, за класиране на участниците и определяне на изпълнител в откритата процедура за възлагане на обществена поръчка, с предмет „Изработка и доставка на формуляри по Закона за горите, Закона за лова и опазване на дивеча и други необходими бланки по задание, за нуждите на ТП"Държавно горско стопанство Свиленград" се сключи този договор за следното:

ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави, срещу възнаграждение и при условията на този Договор, следните услуги: „Изработка и доставка на формуляри по Закона за горите, Закона за лова и опазване на дивеча и други необходими бланки по задание, за нуждите на ТП"Държавно горско стопанство Свиленград" наричани за краткост „Услугите“, както следва:

	№
	Вид формуляр
	Спецификация
	Прогнозни

количества

	1
	Разрешителни за индивидуален лов по образец утвърден от изпълнителния директор на ИАГ
	Блок от 25 листа в 2 екземпляра, нехимизирани. 
	80

	2
	Разрешителни за групов лов по образец утвърден от изпълнителния директор на ИАГ
	Блок от 25 листа в 3 екземпляра, нехимизирани. 
	80

	3
	Позволително за ползване на недървeсни горски продукти-коледни елхи, зеленина,дрянови клони до 1 м, смола, борина, сено, кори, лико, семена, лишеи, мъхове, листников фураж и улов на животни, които не са дивеч (Приложение 1 от Заповед №РД 49-144/25.04.2013 година на МЗХ).
	Кочан от 25 листа в 2 екземпляра, химизирани
	2

	4
	Позволително за ползване на недървeсни горски продукти – гъби, горски продукти, ароматни лечебни растения/Извън списъка  по закона за лечебните растения/ (Приложение 2 от Заповед №РД 49-144/25.04.2013 година на МЗХ).
	Кочан от 25 листа в 2 екземпляра, химизирани
	2

	5
	Книга на формулярите под отчет
	Книга 100 л.
	1

	6
	Констативен протокол
	Кочан 25/3
	20

	7
	Дневник на горския стажар 
	Книга 150 л.
	19

	8
	Позволително за паша
	Кочан 50 / 2
	1

	9
	Акт за установяване на административни нарушения
	Кочан 25/3
	20

	10
	Разписка за отговорно пазене
	Кочан 25/4
	10

	11
	ФС13 – Акт за извършена работа ЛКМ
	Блок 100 л.
	2


Чл.2 ИЗПЪЛНИТЕЛЯТ се задължава да предостави услугите в съответствие с ценовото предложение на ИЗПЪЛНИТЕЛЯ, съставляващо Приложение № 7 към документацията за участие.

СРОК  НА ДОГОВОРА. СРОК И МЯСТО НА ИЗПЪЛНЕНИЕ

Чл. 3. Срокът на договора е 12 (дванадесет) месеца, считано от датата на сключването му.

Чл. 4. Мястото на изпълнение на Договора е: Административна сграда на ТП „ДГС Свиленград“, гр. Свиленград, ул. Цар Симеон Велики №42.  

ЦЕНА, РЕД И СРОКОВЕ ЗА ПЛАЩАНЕ. 

Чл. 5. (1) Плащанията по настоящия договор ще се извършват по банков път по посочена банкова сметка на ИЗПЪЛНИТЕЛЯ

(2) Стойността на договора е в размер на 844,00 (осемстотин четиридесет и четири ) лева без ДДС, съгласно ценовото предложение на ИЗПЪЛНИТЕЛЯ-Приложение № 7. ВЪЗЛОЖИТЕЛЯТ няма задължение за цялостно усвояване на посочения финансов ресурс. 

 (3) В Цената са включени всички разходи на ИЗПЪЛНИТЕЛЯ за изпълнение на услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.


(4) Цената е крайна за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.  

Чл. 6. ВЪЗЛОЖИТЕЛЯТ заплаща цената след извършване на услугата/доставката, по банков път, в лева в 30 (тридесет) дневен срок след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане.
Чл. 7. (1) Всяко плащане по този Договор се извършва въз основа на следните документи:

1. приемо-предавателен протокол за приемане на услугата за съответната дейност, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел (Предаване и приемане на изпълнението) от Договора;  

2. фактура за дължимата сума за съответната дейност, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

Чл. 8. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 

Банка:
[…………………………….]

BIC:
[…………………………….]

IBAN:
[…………………………….].

(2) Изпълнителят е длъжен да уведомява писмено Възложителя за всички последващи промени по ал. 1 в срок от 2 (два) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

ПРАВА И ЗАДЪЛЖЕНИЯ НА СТРАНИТЕ

Чл. 9. Изброяването на конкретни права и задължения на страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от страните.
Чл. 10. ИЗПЪЛНИТЕЛЯТ има право:


1. да получи възнаграждение в размера, сроковете и при условията по чл. [5-6] от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора; 

3. да поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

Чл. 11. ИЗПЪЛНИТЕЛЯТ се задължава:

1. да предостави услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 

3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна Конфиденциалната информация, в съответствие с уговореното в Договора;  

5.Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ освен в случаите и при условията, предвидени в ЗОП;

6  Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

7. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

8.  При обективна невъзможност за изпълнението на дейността, поради непредвидени обстоятелства /форсмажорни обстоятелства/ по смисъла на § 2, т. 27 от Допълнителната разпоредба на Закона за обществените поръчки, водещи до невъзможност за работа, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

9.  Да представя при поискване от страна на ВЪЗЛОЖИТЕЛЯ отчет за извършените от него дейности във всеки един момент от изпълнението на договора; 
10. да третира всички документи и информация, предоставени му във връзка с изпълнението на договора, като поверителни, и няма право, освен ако това е необходимо за целите на изпълнението на договора, да публикува или предоставя на трети лица информация, свързана с договора, без предварителното писмено съгласие на Възложителя. Ако възникне спор по отношение наложителността на публикуване или обявяване на такава информация за целите на изпълнението на договора, решението на Възложителя е окончателно;
11. Да информира своевременно ВЪЗЛОЖИТЕЛЯ за промени в условията и нормативните актове, регулиращи изпълнението на предмета на този договор.

Чл. 12.  ВЪЗЛОЖИТЕЛЯТ има право:

1. да изисква и да получи услугата в уговорения срок, количество и качество, съгласно Техническата спецификация на обществената поръчка;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него [отчети/доклади/ разработки/материали] или съответна част от тях;

4. да изисква от ИЗПЪЛНИТЕЛЯ преработване или доработване на [всеки/всяка] от [отчетите/докладите/разработките/материалите], в съответствие с уговореното в Договора;

5. да не приеме някои от [отчетите/докладите/разработките/материалите], в съответствие с уговореното в Договора;

 6. При констатирани пропуски или недостатъци при изпълнението на възложената работа да дава задължителни указания и препоръки на изпълнителя в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното;

7. Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци.

8. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

8.1 При неспазване на изискванията на приложимото законодателство; 

8.2 Непредвидени обстоятелства /форсмажорни обстоятелства/ по смисъла на § 2, т. 27 от Допълнителната разпоредба на Закона за обществените поръчки (ЗОП);

8.3 При отпадане на необходимостта от извършване на някоя от дейностите, предмет на договора.

Чл. 13 ВЪЗЛОЖИТЕЛЯТ се задължава:

1. да приеме изпълнението на услугата, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ гаранция за изпълнение, съгласно клаузите на Договора;

7.Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им;
ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 14. Предаването на изпълнението на услугата се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗТПЪЛНИТЕЛЯ в два оригинални екземпляра – по един за всяка от страните („Приемо-предавателен протокол“).

САНКЦИИ ПРИ НЕИЗПЪЛНЕНИЕ

Чл.  15. При просрочване изпълнението на задълженията по този Договор, неизправната страна дължи на изправната неустойка в размер на 1% (едно на сто) от цената за съответната дейност за всеки ден забава, но не повече от 10% (десет на сто) от стойността на Договора.

Чл. 16. При констатирано лошо или друго неточно или частично изпълнение или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. 
Чл.  17. При разваляне на Договора поради виновно неизпълнение на някоя от страните, виновната страна дължи неустойка в размер на 5% (пет) на сто от стойността на Договора.

ПРЕКРАТЯВАНЕ НА ДОГОВОРА
Чл. 18. (1) Този Договор се прекратява

1. с изтичане на срока на Договора ;

2. с изпълнението на всички задължения на страните по него; 

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 2 (два) дни от настъпване на невъзможността и да представи доказателства; 

4. при прекратяване на юридическо лице – страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.

Чл. 19. (1) Всяка от страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната страна.

Чл. 20 При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

ОБЩИ РАЗПОРЕДБИ

Чл. 21. Настоящият договор влиза в сила от датата на подписването му от страните.

Чл. 22. Неразделна част от настоящия договор са:

Техническа спецификация ;

Предложение за изпълнение на поръчката на Изпълнителя - Приложение №2;

Ценова оферта на Изпълнителя - Приложение №7; 

Чл.23. Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.

Чл. 24. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.

Чл. 25. Промени и допълнения на настоящия договор се извършват само при спазване разпоредбите на Закона за обществените поръчки.
Чл. 26. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Чл. 27. (1) Всички уведомления между страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: п.к.6500, гр.Свиленград, ул.Цар Симеон Велики №42. 

Тел.:   0379/71481, 0889318847
Факс: 0379/71482
e-mail: dgs_svilengrad@abv.bg
Лице за контакт: Н.Манолова
2. За ИЗПЪЛНИТЕЛЯ: 

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3.  датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща. 

Договорът се състави и подписа в 2 еднообразни екземпляра, от които - един за ИЗПЪЛНИТЕЛЯ и един за ВЪЗЛОЖИТЕЛЯ.
ВЪЗЛОЖИТЕЛ:                                                               ИЗПЪЛНИТЕЛ:

ТП"ДГС Свиленград"




     "АЛФА СТАР“ЕООД"

1. ..................П..........................                                        
1.   ....................П........................    
(инж. Михаил Михайлов- Директор)          
  ( Цветолюб  Павлов - управител) 
2. ...................П.........................    

(Николина Манолова- Гл. счетоводител) 
